KLASA: 230-01/27-01/1
URBROJ: 2196-9-01-27-2
Borovo, 29. listopada 2026. 

Na temelju članka 11.  Pravilnika o sufinanciranju javnih potreba od interesa za opće dobro koje provode udruge na području Općine Borovo  KLASA: 007-02/18-01/01; URBROJ: 2196-04-01-18-1 od 15. siječnja 2018 god. (Službeni glasnik Općine Borovo 2/21 i 9/23) , općinski načelnik Općine Borovo dana 29.10.2026. godine raspisuje

JAVNI NATJEČAJ

za sufinanciranje udruga građana u 2027 god.koje djeluju na području Općine Borovo

I.

Udruge čije sjedište je registrirano na području Općine Borovo ili koje na području Općine Borovo djeluju odnosno svojim aktivnostima obuhvaćaju i građane Borova, sukladno ovom Javnom natječaju mogu se natjecati za dodjelu financijskih sredstava za redovan rad i ostvarivanje programa/projekata u 2027. godini na temelju Pravilnika o sufinanciranju javnih potreba od interesa za opće dobro koje provode udruge na području Općine Borovo (u daljnjem tekstu: Pravilnik). 

II.

Financijska potpora dodjeljuje se na temelju prijava programa/projekata udruga koje zadovoljavaju opće kriterije, a prvenstveno:

- da djeluju na području Općine Borovo,

- da su upisane u Registar udruga, odnosno drugi odgovarajući registar,

- da su upisane u Registar neprofitnih organizacija,
- da nemaju dospjela dugovanja prema državnom proračunu, proračunu Općine Borovo i pravnim osobama kojima je općina osnivač,

- da se protiv osobe ovlaštene za zastupanje ne vodi kazneni postupak za počinjenja kaznenih djela iz čl. 
III.

Uz opće uvjete, udruge koje prijavljuju programe i projekte trebaju zadovoljiti i slijedeće kriterije:

a) prijavu podnijeti na OBRASCU – PRIJAVA NA JAVNI NATJEČAJ ZA SUFINANCIRANJE U 2027. godini te u prilogu dostaviti sve dokaze koji se u prijavi traže. Obrazac prijave je dostupan na internet stranici Općine Borovo: www.opcina-borovo.hr

b) na računalu popunjen, potpisan i ovjeren OBRAZAC PROR-POT - financijski izvještaj o potrošnji proračunskih sredstava za aktivnosti realizirane u 2026. godini do roka naznačenog u Ugovoru o sufinanciranju za 2026 god. (primjenjivo samo na udruge koje su u prethodnoj godini ostvarile sredstva iz proračuna Općine Borovo). Obrazac je dostupan na internet stranici Općine Borovo: www.opcina-borovo.hr

c) na računalu popunjen, potpisan i ovjeren obrazac „Opisni izvještaj provedenog programa/projekta udruge u 2026. godini“ do roka utvrđenog Ugovorom o sufinanciranju za 2026 god. (primjenjivo samo za udruge koje su ostvarila sredstva iz proračuna Općine Borovo u  2026. godini). Obrazac je dostupan na internet stranici Općine Borovo: www.opcina-borovo.hr

IV.

Rok za prijavu je 30. 11. 2026. godine.

V.

Za sufinanciranje udruga građana temeljem ovoga Javnog natječaja novčana sredstva u iznosu od 180.000,00 eura osigurat će se u proračunu Općine Borovo za 2026 god.







       VI.


Prihvatljivi programi/projekti koji će se sredstvima proračuna Općine Borovo sufinancirati u 2027 god. su:

-programi/projekti kulturno umjetničkih društava i udruga kojima je osnovna djelatnost kulturno umjetnički amaterizam (folklorni, dramski, glazbeni),

-programi sportskih društava i udruga,

-programi udruga i društava kojima je osnovna djelatnost usmjerena na unapređenje i ostvarivanje potreba pripadajuće lokalne zajednice, zainteresirane skupine građana istovrsnih potreba, zaštita okoliša, zaštita životinja i sl.







       VII. 

Samo potpuna, ispravna i na vrijeme dostavljena prijava za dodjelu potpore ulazi u postupak administrativne kontrole. Nepotpune i nepravodobne prijave neće se razmatrati.

VIII.

Odluku o dodjeli potpore te utvrđenim pojedinačnim novčanim iznosima po korisniku, koji u cijelosti ispunjavaju uvjete propisane Pravilnikom i ovim Javnim natječajem, donosi općinski načelnik. Na temelju donesene odluke iz stavka 1. ovog članka Općina Borovo dostavlja pisanim putem pojedinačne obavijesti korisnicima o ostvarivanju potpore te ih ujedno poziva na potpisivanje Ugovora o korištenju sredstava.


Na temelju sklopljenih ugovora iz stavka 2. ovog članka Jedinstveni upravni odjel Općine Borovo vršit će isplatu potpore na žiro-račun korisnika na način utvrđen ugovorom.

Odluku o odbijanju prijave podnositelja koji ne ispunjava uvjete propisane Pravilnikom i Javnim natječajem Općina Borovo dostaviti će u roku 15 dana po proteku roka za dostavu prijava.

IX.

Sastavni dio ovog Javnog natječaja su Upute za prijavitelje te ostali popratni obrasci objavljeni uz tekst ovog Javnog natječaja na mrežnim stranicama Općine Borovo: www.opcina-borovo.hr








OPĆINSKI NAČELNIK









Zoran Baćanović,mag.iur
